Source: http://tir.hu/index.php?option=com_content&view=article&id=334:szentlrinc-tersege-vizitarsulat-alapszabaly-modositas&catid=168:szentlrinc-tersege-vizgazdalkodasi-tarsulat&Itemid=137
Timestamp: 2020-02-27 23:03:59
Document Index: 17671292

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ']

Szentlőrinc Térsége Vízgazdálkodási Társulat : Szentlőrinc térsége Vízitársulat alapszabály módosítás
TIRVízitársulatokTársulatok írtákSzentlőrinc Térsége Vízgazdálkodási TársulatSzentlőrinc térsége Vízitársulat alapszabály módosítás
Szentlőrinc térsége Vízitársulat alapszabály módosítás
2010. november 17. szerda, 16:18
Alapszabály - módosítás
A 2009. CXLIV. törvény 62. § (1) a) pont rendelkezése szerint a törvény hatálybalépésekor már működő, bejegyzett társulatok 2010. december 31-ig kötelesek alapszabályukban a szükséges változásokat átvezetni, ezért a Szentlőrinc térsége Vízitársulat 2010.05.20.küldöttgyűlése a törvény előírásait figyelembe véve módosította alapszabályát.
1. 1. A társulat elnevezése: Szentlőrinc térsége Vízitársulat
1.2. Rövidített elnevezése: nincs
1.3. A társulat székhelye: 7940 Szentlőrinc, Kodály Zoltán 1/B.
1.4. A társulat megalakulásának időpontja: 1999. május 14
1.5. A társulat szervezeti formája: vízitársulat, jogi személyiséggel rendelkező közhasznú gazdálkodó szervezet
A Szentlőrinc térsége Vízitársulat (Továbbiakban: társulat) alapvető célja, hogy tagjai érdekében működési területén a 2009. évi CLVIV. törvényben és a jelen alapszabályban meghatározott közfeladatait ellássa.
3.1. A társulat működési területe Aranyosgadány, Cserkút, Gyód, Kővágószőlős, Pellérd, Velény, Zók, Bicsérd, Boda, Bakonya, Gerde, Kővágótöttös, Pécsbagota, Szabadszentkirály Cserdi, Csonkamindszent, Helesfa, Abaliget, Bükköd, Dinnyeberki, Hetvehely, Szentkatalin, Okorvölgy, Szentlőrinc, Kacsóta, Nagyváty Gilvánfa, Gyöngyfa, Királyegyháza, Magyarmecske, Magyartelek települések kül- és belterületét, Kővágószőlős teljes belterületét és a külterületének a Pécsi víz vízgyűjtőhöz,ill. Nyugatszenterzsébet, Ibafa,Orfű külterületének a Bükkösdi víz vízgyűjtőhöz tartozó területeket magába foglaló földrajzi egység.
3.2. A működési terület nagysága: 39.310 ha
3.3. A működési terület természetbeli határai: keletről a Keszü-Kökényi árok, a Patacsi árok és északkeletről az Orfűi árok vízgyűjtő területének határa, nyugatról a Bükkösdi víz vízgyújtő területének nyugati határa, majd Szentlőrinc alatt a Bükkösdi víz és a Bükkösdi árapasztó jobb parti depóniája, délen Gerde községhatárig, a Pécsi víz balparti depóniája, majd Kisasszonyfa, Téseny, Baksa, Görcsöny és Regenye községek északi községhatára
3.4. A társulat működési területét ezen alapszabály mellékletét képező helyszínrajz tünteti fel.(1. sz. melléklet)
3.5. A küldöttek száma: 24 fő
3.6. A működési területet településenként azok közigazgatási területével az alábbi területi egységek,ill. Nyugatszenterzsébet, Ibafa, Orfű ésKővágószőlős községek esetében a 3.1 pontban rögzített vízgyűjtő területek, alkotják:
KÜLDÖTTEK SZÁMA
Egy küldött által képviselt terület
Aranyosgadány, Cserkút, Gyód, Kővágószőlős, Pellérd, Velény, Zók, Bicsérd, Boda, Bakonya, Gerde, Kővágótöttös, Pécsbagota, Szabadszentkirály
Önkorm.:613 ha mg.üzem:2069 ha magán gazd.:3678 ha egyéb:189 ha
Cserdi, Csonkamindszent, Helesfa, Abaliget, Bükköd, Dinnyeberki, Hetvehely, Szentkatalin, Okorvölgy, Orfű
Önkorm.:532 ha mg.üzem:2364,4 ha ,magán gazd.:1375 ha egyéb:7193 ha
Szentlőrinc, Kacsóta, Nagyváty Gilvánfa, Gyöngyfa, Kisasszonyfa, Királyegyháza, Magyarmecske, Magyartelek,Nyugatszenterzsébet, Ibafa
Önkorm.:416 ha mg.üzem:1796 ha magán gazd.:2050 ha egyéb:223 ha
4.4. A társulat fő tevékenysége: 4291 Vízi létesítmény építés (közhasznú)
4221 Folyadék szállítására szolgáló közmű építés (közhasznú)
A társulat tevékenységi köre: 7112 Mérnöki tevékenység, műszaki tanácsadás
4.5. A társulat politikai tevékenységet nem végez, pártoktól független és azoknak anyagi támogatást nem nyújt.
b)a jogi személy tag jogutód nélkül megszűnik,
d)a társulat jogutód nélkül megszűnik.
6.1.5. a hozzájárulás mértékének mérséklésére vagy a megfizetés meghatározott időre történő felfüggesztésére vagy részletfizetésére vonatkozó kérelmet terjeszthet az intézőbizottsághoz;
6.1.6. a társulat szervei által a tagsági jogviszonyával kapcsolatban hozott és jogszabályba vagy alapszabályba ütköző határozat felülvizsgálatát a határozat kézhezvételétől számított 30 napon belül kérje a bíróságtól;
6.1.7. a társulati hozzájárulást megállapító küldöttgyűlési határozatról szóló értesítés kézhezvételétől számított 30 napon belül a bíróságtól kérje a vele szemben megállapított társulati hozzájárulás felülvizsgálatát;
6.1.8. rendkívüli küldöttgyűlés összehívását indítványozza;
6.1.9. a társulat működésével kapcsolatos észrevételeit a küldöttgyűlésnek vagy az intéző bizottságnak, vagy az ellenőrző bizottságnak jelezni, és annak elintézéséről tájékoztatást kérni;
6.1.10. a küldöttgyűlések jegyzőkönyvébe betekinteni, a jegyzőkönyvről, vagy annak részleteiről térítés ellenében másolatot kérni.
6.2.2. a társulat közfeladatai ellátásának költségeihez a küldöttgyűlés által megállapított a társulati hozzájárulást határidőre megfizesse;
6.2.3. a határidőre meg nem fizetett társulati hozzájárulás után a késedelmi pótlékot és a behajtás költségeit is megfizesse;
6.2.4. megtartsa a alapszabály előírásait, valamint a küldöttgyűlés reá nézve kötelező határozatait;
6.2.5. Amennyiben a tagnak a tagsági jogviszony alapjául szolgáló ingatlan tulajdoni vagy használati jogosultsága megszűnik vagy megváltozik, azt köteles a társulat intézőbizottságának írásban bejelenteni. A bejelentéshez csatolni kell a tagsági jogviszony megszűnését vagy megváltozását igazoló okiratot, illetőleg annak másolatát, valamint - ha abból nem állapítható meg - a bejelentésben közölnie kell a helyébe lépő új tag cégnevét és székhelyét, cégjegyzékszámát (nyilvántartási számát) természetes személy esetében nevét, lakhelyét és anyja nevét, születési dátumát, születési dátumát valamint területének nagyságát és a terület helyrajzi számát.
7.1. A társulat tagjainak nevét (cégnevét), lakóhelyét (székhelyét), a természetes személy tag születési évét, anyja nevét, jogi személy vagy jogi személyiség nélküli gazdasági társaság cégjegyzékszámát (nyilvántartási számát), jogviszonyának jellegét (tulajdonos vagy használó), tagsági jogviszonyát megalapozó területének nagyságát első alkalommal az alapszabállyal egy időben, a tagok adataiban bekövetkező változásokat évente egy alkalommal, legkésőbb június 30-ig az illetékes cégbírósághoz kell benyújtani.
8.1.1. A küldöttválasztó fórum összehívásáról és lebonyolításáról a Társulat intézőbizottságának elnöke a társulat Honlapján (www.sztlorincvt.tir.hu), a területi egység valamennyi önkormányzatának hirdető tábláján közzétett felhívással gondoskodik.
8.1.4. a jelenléti ívet a jegyzőkönyvhöz mellékelni kell, ideértve a tagok képviseletére adott meghatalmazásokat is. A jegyzőkönyvet a jegyzőkönyvvezetőn kívül a küldöttválasztó fórum által megválasztott két hitelesítőnek is alá kell írnia. A jegyzőkönyv nem selejtezhető.
8.2.1. A küldöttválasztó fórumon megjelent tagok a mezőgazdasági termelő gazdasági szervezetek részéről 2 küldöttet, a mezőgazdasági magántermelők részéről 2 küldöttet, az önkormányzatok részéről 2 küldöttet, egyéb szervezetek részéről 2 küldöttet választhatnak. Küldött csak a körzetben ingatlan tulajdonnal vagy használattal rendelkező tag lehet.
8.2.2. A küldöttválasztó fórumon a tagot magánokiratba foglalt meghatalmazással más személy is képviselheti. A küldöttválasztó fórum napirendje a küldött vagy küldöttek megválasztása.
8.2.4. A küldöttet vagy küldötteket a küldöttválasztó fórumon a jelen lévő tagok egyszerű többséggel, nyílt szavazással határozatlan időre választják meg.
A területi egységenként megválasztott önkormányzati és mezőgazdasági magántermelő küldött az önkormányzati, ill.a magántermelői összes területnagyság arányosan rá eső területrészével, a mezőgazdasági termelő gazdasági szervezetek és az egyéb szervezetek küldöttei az általuk képviselt társulati hozzájárulás alapjául szolgáló terület nagyságával és az arányosan rá eső mezőgazdaság, ill.i egyéb szervezeti területrész összességével képviseli a tagokat. A megválasztott küldöttek nyilvántartásánál az általuk képviselt terület nagyságát fel kell tüntetni.
8.2.5. Amennyiben a jelen alapszabályban meghatározott létszámnál több küldöttet jelölnek, a küldöttekről jelölésük sorrendjében kell szavazni és a legtöbb szavazatot elnyert küldött vagy küldöttek kerülnek megválasztásra.
8.2.6. Eredménytelen küldöttválasztás esetén a megismételt küldöttválasztó fórumot az intéző bizottság elnöke legkésőbb a következő gazdasági évben megtartásra kerülő küldöttgyűlés előtt összehívja.
9.1. A küldöttgyűlés a társulat legfőbb szerve. A küldöttgyűlés a társulatokra vonatkozó jogszabályi keretek között jogosult a társulatot érintő bármely ügyben dönteni. A küldöttgyűlést évente legalább egyszer, a tárgyév május 31. napjáig meg kell tartani. Az ülés nyilvános.
9.2. A küldöttgyűlés tagjai a területi egységenként választott küldöttek, továbbá a tisztségviselők.
9.3. A küldöttgyűlés tagjai a küldöttgyűlésen szavazati joggal rendelkeznek. A társulat küldöttgyűlésén a társulat tagjai, a társulat igazgatója, a területileg illetékes mezőgazdasági és vízügyi igazgatási szervezetnek, valamint a társulatok érdekképviseleti szervezetének képviselője tanácskozási joggal vehetnek részt.
9.4.1. A küldöttgyűlést az intézőbizottság elnöke hívja össze. Ha az intézőbizottság elnöke ezt elmulasztja, az összehívásra a felügyelő bizottság elnöke jogosult. Az illetékes hatóság és a társulatok országos érdekképviseleti szervezete kezdeményezheti, hogy a cégbíróság intézkedjen a küldöttgyűlés összehívása érdekében. Össze kell hívni a küldöttgyűlést, ha a társulat tagjainak több mint 10%-a, vagy a küldöttek több mint fele a napirend megjelölésével írásban kéri.
9.6.1. Alapszabály módosítása.
9.6.2. A társulat működési területének megállapítása.
9.6.3. A társulati művek körének megállapítása.
9.6.4. A társulat megszüntetésének, szétválásának, egyesülésének, illetőleg a kiválás és a belépés engedélyezése.
9.6.5. A tagok fizetési kötelezettségének megállapítása.
9.6.6. A differenciált társulati hozzájárulás elveinek kialakítása, mértékének megállapítása.
9.6.7. A szervezeti és működési szabályzat elfogadása, módosítása.
9.6.8. A tisztségviselők megválasztása, beszámoltatása, visszahívása, felmentése, költségtérítésének és díjazásának megállapítása.
9.6.9. A társulat közfeladatainak éves ütemezése, valamint az ár- és belvíz-védekezési tartalék mértékének meghatározása, melyet indokolt esetben a tárgyévben részben vagy egészben az intézőbizottságra átruházhatja.
9.6.10. A közfeladatok ellátásához szükséges - a törvényben meghatározott mértékű - elkülönített vagyon meghatározása, nevesítése.
9.6.11. Az éves beszámoló, illetőleg egyszerűsített éves beszámoló jóváhagyása.
9.6.12. Gazdasági társaságba való belépés, vagy gazdasági társaság alapítása.
9.6.13. Jegyzőkönyvvezető és két fő jegyzőkönyv-hitelesítő megválasztása.
9.7.3. A tagokra fizetési kötelezettséget megállapító küldöttgyűlés határozata meghozatalánál a küldöttgyűlés tagjai az általuk képviselt társulati hozzájárulás alapjául szolgáló terület nagysága arányában, minden egyéb ügyben egyenlő arányban szavaznak.
9.8.1. A küldöttgyűlésen jelenléti ívet kell vezetni amelynek tartalmaznia kell a küldöttgyűlés tagjának nevét, aláírását és az általa képviselt terület nagyságát ha-ban, továbbá jegyzőkönyvet kell felvenni amelynek tartalmaznia kell különösen:
- a küldöttgyűlésen hozott határozatokat annak megjelölésével, hogy azokat a küldöttgyűlés megjelent tagjai milyen arányban szavazták meg;
9.8.2. A jegyzőkönyvet a jegyzőkönyvvezetőn kívül a küldöttgyűlés által megválasztott két hitelesítőnek is alá kell írnia. A jegyzőkönyv nem selejtezhető. A jegyzőkönyvet a társulat honlapjára fel kell tenni.
9.8.3. A jegyzőkönyvet a tagok, a küldöttek és a küldöttgyűlésre tanácskozási joggal meghívottak a társulat székhelyén tekinthetik meg.
9.9.1. az intéző- vagy a felügyelőbizottság tagjainak száma a jelen alapszabályban meghatározott szükséges létszám alá csökken;
9.9.4. a társulat tagjainak több mint 10%-a vagy a küldöttek több mint fele a napirend megjelölésével írásban kéri az intéző bizottság- vagy a felügyelőbizottság elnökétől.
9.9.5. A felügyelőbizottság vagy a cégbíróság indítványozza.
9.9.6. Ha a társulat feladatainak, működési területének változása indokolja
9.9.7. A rendkívüli küldöttgyűlést a bekövetkezett tény, továbbá az indítvány megtételét követő 30 napon belül össze kell hívni.
10. Az intéző bizottság
10.1. A társulat irányító szerve az intézőbizottság. Az intézőbizottság elnökből és 4 tagból és 2 póttagból áll. A póttag alfabetikus sorrendben történő behívására az intéző bizottsági tag tisztségének tartós akadályoztatása, ill. megszűnését követően kerül sor.
10.2. Az intézőbizottság elnökét és 4 tagját, 2 póttagját a küldöttgyűlés a társulat tagjai közül egyszerű többséggel legfeljebb öt évre választja meg. Az intézőbizottság elnöke és tagjai újraválaszthatóak.
10.4.1.Gondoskodik a társulat éves feladattervének és költségvetésének elkészítéséről, javaslatot tesz a küldöttgyűlésnek azok elfogadására, vagy módosítására.
10.4.2. Gondoskodik a társulat gazdálkodásának irányításáról, a társulati vagyon megóvásáról és tulajdonának védelméről.
10.4.3. Gondoskodik az éves mérleg elkészítéséről, biztosítja a felügyelőbizottság ez irányú vizsgálatának feltételeit, valamint azt, hogy az éves mérleget a küldöttgyűlés megvitassa és döntsön annak elfogadásáról.
10.4.4. Gondoskodik a tagi nyilvántartásról és a változások átvezetéséről.
10.4.5.Biztosítja a jóváhagyott éves feladatterv gazdaságos, műszakilag megfelelő végrehajtásának feltételeit.
10.4.6.Biztosítja a tagok jogainak érvényesülését, elősegíti kötelezettségeik teljesítését.
10.4.7.Figyelemmel kíséri a társulat pénz- és hitelgazdálkodását.
10.4.8. Előkészíti a küldöttgyűlés által tárgyalandó ügyeket és kidolgozza a határozati javaslatokat.
10.4.9. Beszámol a küldöttgyűlésnek a társulati terv teljesítéséről, a társulat vagyoni helyzetéről, továbbá a két küldöttgyűlés közötti időben a tett intézkedésekről.
10.4.10. Dönt az éves feladattervben jóváhagyott közfeladatok év közbeni teljesítésének elfogadásáról.
10.4.11. Alapos és valós ok alapján a társulati hozzájárulást mérsékelheti, illetve megfizetését meghatározott időre felfüggesztheti, ha ez a Társulat közfeladatainak ellátását nem veszélyezteti. Ezt a jogát az igazgatóra átruházhatja.
10.5.3. Elnöke az ügyrendben, illetőleg a jelen alapszabályban meghatározott módon, de legalább negyedévenként a bizottságot összehívja, és az ülést levezeti. Az intézőbizottság elnökének akadályoztatása esetén az intézőbizottság ülését az IB tagok által maguk közül választott elnökhelyettes hívja össze és vezeti le. Az intézőbizottság ülése akkor határozatképes, ha azon tagjai több mint fele jelen van. Határozatait egyszerű szótöbbséggel hozza meg. Szavazategyenlőség esetén a levezető elnök szavazata dönt.
10.5.4. Az intéző bizottság az ülést a felügyelőbizottság elnökének, vagy az intéző bizottság bármely tagjának az okot megjelölő kívánságára 15 napon belül össze kell hívni.
10.5.5. Az intéző bizottság nyilvános ülésének meghívóját a napirend közlésével, és - az elnök által indokolt esetben - az előterjesztésekkel, határozati javaslatokkal együtt úgy kell postázni, illetve kézbesíteni, hogy azt az érdekeltek az ülés időpontja előtt legalább 8 nappal kézhez kapják.
10.5.10. Határozatairól olyan nyilvántartást kell vezetni, amelyből kitűnik, hogy a végrehajtást igénylő ügyekkel kapcsolatban mikor és milyen intézkedések történtek.
11.2. A felügyelőbizottság elnökét és 2 tagját, 1 póttagját a társulat tagjai közül a küldöttgyűlés választja meg egyszerű többséggel öt évre.
A felügyelőbizottság elnöke és tagjai újraválaszthatóak. A felügyelőbizottság tagjai maguk közül elnökhelyettest választhatnak. A póttag behívására a rendes tag tisztségének tartós akadályoztatása, ill. megszűnését követően kerül sor
11.4.7.5. A felügyelőbizottság üléseit a felügyelőbizottság elnöke hívja össze és vezeti le az ülést. A felügyelőbizottság elnökének akadályoztatása esetén a felügyelőbizottság ülését az FB tagok által maguk közül választott hívja elnökhelyettes hívja össze és vezeti le. A felügyelőbizottsági ülésről jegyzőkönyvet kell felvenni, amelynek tartalmaznia kell az ülés megtartásának helyét, idejét, a megjelentek nevét, a határozatképességre vonatkozó megállapítást, a tárgyalt napirendeket, a hozzászólások lényeges tartalmát, a hozott határozatokat folyamatos évenkénti sorszámozással megjelölve, és - ha azok jellege megkívánja - a határozatok végrehajtási határidejét a felelős nevének feltüntetésével. A jegyzőkönyvet a jegyzőkönyv vezetője és a felügyelőbizottság elnöke írja alá.
11.4.7.9. A társulat küldöttgyűlése, illetve az intéző bizottság köteles az ellenőrző bizottság javaslatait és indítványait megtárgyalni majd ezek tárgyában határozni.
12.3 A tisztségviselők felelőssége egyetemleges. Nem terheli felelősség azt a tisztségviselőt, aki a felelősségre vonásra okot adó határozat vagy intézkedés ellen szavazott, illetve lépett fel, és ellenvéleményét bizonyíthatóan az ellenőrző bizottság, illetve annak elnöke tudomására hozta. A tartózkodó vélemény nem minősül ellenvéleménynek.
12.5. Ha a 15.4.4. pontban meghatározott alkalmatlanság a tisztségviselő tisztségének ellátásával vagy magatartásával függ össze, a felmentés előtt lehetőséget kell adni számára a vele szemben felhozott kifogások elleni védekezésre, kivéve, ha az eset összes körülményeiből következően ez a küldöttgyűléstől nem várható el.
13.2. Az intézőbizottság elnöke a jogszabályoknak, az alapszabálynak és más belső szabályzatnak, valamint a küldöttgyűlés és az intézőbizottság határozatainak megfelelően irányítja a társulatot. Az intézőbizottság ülései közötti időszakban dönt azokban az ügyekben, amelyek jogszabály vagy az alapszabály rendelkezései szerint nem tartoznak a küldöttgyűlés, illetőleg az intézőbizottság hatáskörébe. Akadályoztatása esetén feladatai - a munkáltatói jog gyakorlásán kívül- az elnökhelyettes látja el, akit az intézőbizottság tagjai önmaguk közül választanak egyszerű többséggel.
13.3.4. Gondoskodik a társulati hozzájárulás tagok felé történő kiértesítéséről.
13.3.5. Gondoskodik a határidőre be nem fizetett társulati hozzájárulások behajtásáról.
13.3.6. Gondoskodik a pénz- és hitelgazdálkodással kapcsolatos tennivalók időben történő elvégzéséről, a társulati vagyon kezeléséről és nyilvántartásáról.
13.3.7. Gondoskodik a küldöttgyűlés és az intézőbizottság elé terjesztendő javaslatok, jelentések és beszámolók elkészítéséről, továbbá a küldöttgyűlési és intézőbizottsági határozatok végrehajtásáról.
13.3.8. Gondoskodik arról, hogy a társulat tagjairól nyilvántartást vezessenek és a változást, az éves küldöttgyűlés megtartását követő 30 napon belül az illetékes cégbírósághoz benyújtsák.
13.3.9. Összehívja a küldöttgyűlést, a rendkívüli küldöttgyűlést és az intézőbizottsági ülést, a küldöttválasztó fórumot;
13.3.10. Beszámol a küldöttgyűlésnek és az intézőbizottságnak a közfeladat teljesítéséről, a társulat vagyoni helyzetéről, az ügyviteléről, valamint a küldöttgyűlések és az intézőbizottsági ülések között általa hozott legfontosabb intézkedésekről;
13.3.11. Rendszeresen és részletesen tájékoztatja a felügyelőbizottságot a társulat működéséről;
13.3.12. A felügyelőbizottság elnökével együttműködik a társulati feladatokkal kapcsolatos panaszok és bejelentések kivizsgálásában és a vizsgálatok eredménye alapján szükség szerint intézkedik;
13.3.12. Ha az intéző-, illetve felügyelőbizottság a jogszabályban vagy jelen alapszabályban megállapított feladatait nem kielégítően látja el, az intézőbizottság elnöke köteles a bizottságnak vagy egyes tagjainak visszahívására a küldöttgyűlés felé javaslatot tenni;
13.3.13. Tevékenységéről a küldöttgyűlésnek évente beszámol;
13.3.14. Levezeti a küldöttgyűlést és az intézőbizottsági üléseket.
14.1 A felügyelőbizottság elnöke vezető tisztségviselő. Összehangolja és irányítja a társulat egész tevékenységére kiterjedő folyamatos ellenőrzést. Ezen belül a felügyelőbizottság elnöke
14.12. a küldöttgyűlés megbízása alapján, az intézőbizottság, illetőleg az elnök felkérésére célvizsgálatot végez;
14.13. megvizsgálja a társulat zárszámadását, erről és az éves ellenőrző tevékenységéről beszámol a küldöttgyűlésnek;
14.14. összehívja a küldöttgyűlést, ha az intézőbizottság elnöke ezen kötelezettségének nem tesz eleget, illetőleg javaslatot tesz a rendkívüli küldöttgyűlés összehívására.
15.1. A társulat szakmai és gazdasági tevékenységének irányítását igazgató látja el.
15.2. Tevékenységét jelen alapszabályban és a társulat belső szabályzataiban meghatározottak szerint, határozatlan időre szóló munkaszerződés alapján végzi.
1 5.6. Az igazgató önálló hatáskörben képviseli a Társulatot harmadik személyek felé.
16.1. A társulat - a küldöttgyűlés döntése szerint - a feladataival összefüggő beruházói-, ügyviteli - és vagyon-hasznosítási feladatok ellátására a feladatokhoz igazodó létszámú és szakmai összetételű munkaszervezetet hozhat létre, vagy ezen feladatok elvégzésével vállalkozót, illetve a feladatokra szakosodott szervezetet bízhat meg.
17.1. A társulat a tagok társulati hozzájárulásából, az állam és az érintett települési önkormányzat költségvetési hozzájárulásából, egyéb támogatásokból, továbbá a vállalkozásból származó eredményéből végzi közcélú tevékenységét.
17.2. A normatív támogatás, a szerződésen alapuló állami és önkormányzati hozzájárulás, valamint a tagok hozzájárulása a társulat tulajdonába kerül.
17.4. A társulat a közfeladatainak megvalósítására középtávú terveket dolgoz ki, és ezek alapján készíti el az éves üzemterveket.
17.9. A társulat a tartozásaiért a közfeladat ellátásához szükséges elkülönített vagyonával nem felel, de küldöttgyűlési vagy intézőbizottsági határozattal az állami (önkormányzati) visszatérítendő támogatások, továbbá a közfeladat ellátását biztosító hitelek visszafizetésére az éves társulati hozzájárulás legfeljebb felét fedezetként felajánlhatja.
17.10. A tagok a társulat tartozásaiért nem felelnek. A társulat a tagjainál vagy harmadik személynél bekövetkezett vízkárokért csak akkor felel, ha a társulati közfeladatok elvégzéséhez bármely jogcímen kapott hozzájárulást nem a küldöttgyűlés vagy az intézőbizottság döntései szerint használja fel.
17.12. A tagok társulati hozzájárulása és a helyi önkormányzati támogatás a társulat tulajdonába kerül, mint társulati vagyon. Az EU-s és nemzeti támogatás is a társulat tulajdonába kerül, kivéve, ha jogszabály szerint arról más intézmény vagy szervezet számol el.
17.13. Állami, önkormányzati és egyéb tulajdonú vizeket és vízilétesítményeket csak akkor lehet a társulati művek körébe felvenni, ha az adott műre már megkötésre került a vagyonkezelői, vagy használati, illetve üzemeltetői szerződés, amelyben rendelkezni kell többek között a tulajdonosi hozzájárulás jellegéről és mértékéről.
17.15. A Társulat ezen alapszabálya a társulat szolgáltatása és a tagok társulati hozzájárulása befizetése tekintetében szerződésnek tekintendő.
17.16. A vízitársulat küldöttgyűlése által elfogadott és a tag által befizetett társulati hozzájárulás a közfeladatok teljesítésével nyújtott szolgáltatás ellenértéke, amelynek mértékét és befizetésének időpontját a küldöttgyűlés határozza meg. A tárgyévben be nem fizetett társulati hozzájárulás pótlásáról vagy az éves terv módosításáról az intézőbizottság határoz.
17.17. A társulat szolgáltatásának tárgya: közcélú társulati tevékenység ellátása.
17.18. A társulat szolgáltatásának éves teljesítését a zárszámadó küldöttgyűlés igazolja az éves beszámoló elfogadásával.
17.19. A társulat az előteljesítés jogát tagjaival szemben fenntartja.
18. Társulati hozzájárulás
18.1. A társulati hozzájárulás alap- és differenciált hozzájárulásból (a továbbiakban: hozzájárulás) áll. A hozzájárulás összegét a küldöttgyűlés a tárgyévet követő évre állapítja meg.
18.1.1 A Társulat felé be nem jelentett, ill. egyéb úton fel nem tárt ingatlanok tekintetében a bejelentést, ill. felderítést megelőző öt évre visszamenő hatállyal lehet megállapítani a Társulati hozzájárulást.
18.2. Társulati alaphozzájárulás
18.2.1. Az esedékes társulati alaphozzájárulást úgy kell megállapítani, hogy az - figyelembe véve a társulati közfeladatokhoz rendelkezésre álló saját pénzügyi erőforrásokat, valamint az állami - és egyéb támogatásokat, továbbá a biztonságos működéshez, a vízkárelhárításhoz szükséges tartalékokat, fedezze a társulat közfeladatainak költségeit és az éves működési kiadásokat.
18.2.2. A tag társulati alaphozzájárulásának összegét úgy kell kiszámítani, hogy a Társulat működési területén a tag tagsági viszonyát megalapozó összes ingatlan, vagy ingatlanrész hektárban kifejezett területét meg kell szorozni a küldöttgyűlés által a tárgyévre megállapított társulati alaphozzájárulás egy ha-ra megállapított összegével, figyelemmel a küldöttgyűlés által megállapított alap-hozzájárulást csökkentő tényezőkre.
18.2.3. Ha a tag tagsági viszonyát megalapozó összes ingatlan, vagy ingatlanrész mértéke nem éri el az egy hektárt, a tagnak a társulati alaphozzájárulást nem kell megfizetni.
18.2.4. Ha a társulat működési területén lévő ingatlannak több tulajdonosa, illetve több tényleges használója van, akkor az alaphozzájárulás mértékét mindegyik társulati tag terhére tulajdoni/használati arányuk szerint külön-külön kell megállapítani kivéve, ha az ingatlan valamelyik résztulajdonosa (illetve részbeni használója) az ingatlan egésze után megállapított alaphozzájárulás megfizetését írásban magára vállalta.
18.2.5. Az alaphozzájárulás évente esedékes pénzben fizetendő összegét minden évben március 31. időpontig kell megfizetni. Az intéző bizottság(igazgató) a tag írásban előterjesztett és méltányolható kérelmére engedélyezheti, hogy a tag két- illetve több részletben, legkésőbb december 31-ig fizesse meg a terhére megállapított alap-hozzájárulást.
18.2.6. Ha az alaphozzájárulás megfizetése a természetes személy tagot annak szociális körülményei, vagy egyéb ok miatt súlyosan hátrányos helyzetbe hoznák, akkor az alaphozzájárulás összegét a intézőbizottság (igazgató) a tag kérelmére mérsékelheti, vagy megfizetését határozott időre felfüggesztheti.
18.2.9. Az alaphozzájárulás egysége az egy ha, amelynek összege nem lehet kevesebb, mint a tárgyévet megelőző naptári évre megállapított közcélú érdekeltségi hozzájárulás minimum értékének a fele. A belterületi földterületek összessége utáni hozzájárulás megfizetésének kötelezettje a települési önkormányzat.
18.2.10. Az alap hozzájárulás mértéke
- erdő: alaphozzájárulás ….50.. %-a.
- rét: alaphozzájárulás .....75.. %-a.
- legelő: alaphozzájárulás … 75...%-a.
- nádas: alaphozzájárulás …. 50..%-a.
- halastó: alaphozzájárulás … 50 %-a.
- kijelölt vízjárta terület: alaphozzájárulás .…50. %-a.
- szántó: alaphozzájárulás .. 100. %-a.
- gyümölcsös: alaphozzájárulás … 100..%-a.
- kertészet: alaphozzájárulás ….100 %-a.
- belterület: alaphozzájárulás …300 %-a
- egyéb: alaphozzájárulás …..300 %-a.
18.3. A differenciált hozzájárulás elvei, jellege, mértéke:
18.3. 1. A küldöttgyűlés külön határozatával
- az ingatlan fekvése,
- művelési ága,
- használatának módja,
- melioráltságának mértéke,
- vízkárérzékenysége,
- a védett érték,
- a többlet fenntartási, beruházási, fejlesztési igény, valamint
- a létesítményekhez való rácsatlakozás alapján (öntöz- és szennyvíztelep) differenciált társulati hozzájárulást határozhat meg.
18.3.2. A differenciált hozzájárulás jellege szerint lehet egyszeri alkalomra szóló, vagy évente fizetendő.
18.3.3. A differenciált hozzájárulás mértékeit a küldöttgyűlés külön határozatokban állapítja meg.
18.4. A hozzájárulás adók módjára behajtható köztartozás, amelyet a tag a költségei között számolhat el. A hozzájárulás mértékét, jellegét, a befizetés időpontját és az ellátandó éves közfeladatok körét a küldöttgyűlés állapítja meg, amelyet a tagok a közfeladatok elvégzését megelőzően kötelesek megfizetni. Alapos és valós indok alapján az intézőbizottság a hozzájárulás mértékét csak abban az esetben mérsékelheti, illetve megfizetését meghatározott időre csak akkor függesztheti fel, ha ez nem veszélyezteti a közfeladatok ellátását. A hozzájárulást a tagok pénzben kötelesek teljesíteni. A társulat küldöttgyűlése által elfogadott hozzájárulás a közfeladatok teljesítésével nyújtott szolgáltatás megelőlegezett ellenértéke.
18.5. A hozzájárulással kapcsolatos küldöttgyűlési határozatról a tagot az intézőbizottság elnöke írásban értesíti. Az értesítésben meg kell jelölni
- a fizetési kötelezettség jogalapját;
- a küldöttgyűlési határozat számát;
- a társulati hozzájárulás alapjául szolgáló egységre eső hozzájárulás mértékét;
- a tag társulati hozzájárulás alapjául szolgáló egységeinek számát, mennyiségét;
- a hozzájárulás összegét;
- a befizetés módját;
- a befizetés határidejét;
- a befizetés elmulasztásának jogkövetkezményeit;
- a jogorvoslati lehetőséget.
18.6. A befizetett hozzájárulásról a társulat a befizetést követő hónap 10. napjáig számlát bocsát ki a tag részére.
18.7. Jogorvoslat: A társulat tagja a vele szemben megállapított hozzájárulás felülvizsgálatát a küldöttgyűlési határozatról szóló értesítés kézhezvételétől számított 30 napon belül a bíróságtól kérheti.
18.8. Be nem fizetett társulati hozzájárulás
18.8.1. A késedelmes befizetés esetén a társulat 20% késedelmi pótlék felszámítására jogosult.
18.8.2. A határidőre be nem fizetett társulati hozzájárulást és a megállapított késedelmi pótlékot az intézőbizottság elnökének megkeresésére az illetékes állami vagy helyi adóhatóság költségátalány megelőlegezése nélküli eljárásában, az adózás rendjéről szóló jogszabályok szerint a behajtás költségeivel növelten hajtja be, a befolyt összeget pedig a behajtási költségek levonása után negyedévenként a társulat számlájára utalja át.
18.8.3. A megkeresésben közölni kell a végrehajtáshoz szükséges alábbi adatokat:
- a tag nevét;
- lakóhelyét, székhelyét;
- a tag hozzájárulásának alapjául szolgáló egységeinek számát, mennyiségét;
- a hozzájárulás összegét, a követelést megalapozó küldöttgyűlési határozat számát és az abban foglalt határidőt;
- a természetes személy tag részére költségvetési támogatást folyósító és ismert szervezet nevét, címét.
18.8.4. A végrehajtási eljárás eredménytelensége esetén az adóhatóság a köztartozásról haladéktalanul tájékoztatja a tag részére költségvetési támogatást folyósító szervezetet.
22. Kiválás a Társulatból
- elhatározza a jogutód nélküli megszűnését (feloszlását);
- a társulatot a bíróság felszámolási eljárás során megszünteti;
- a cégbíróság megszűntnek nyilvánítja;
- a cégbíróság hivatalból elrendeli a törlését.
24.2. Pénzforgalommal kapcsolatos utalványozásokra az elnök és az igazgató önállóan, akadályoztatás esetén az intéző bizottság elnökhelyettese és az intéző bizottság egy tagja együttesen jogosult.
24.4. Bankszámláról történő kifizetéseknél, vagy átutalásoknál a banki előírások
24.5. A társulatnál a belső ellenőrzést az felügyelőbizottság, a vezetői ellenőrzést - a hatáskörüknek megfelelő munkamegosztással - az elnök és az igazgató látja el.
28.1. A Társulat a tagjainál vagy harmadik személynél bekövetkezett vízkárokért csak akkor felel, ha a társulati és a közfeladatok elvégzéséhez bármely jogcímen kapott hozzájárulást nem a küldöttgyűlés vagy az intézőbizottság döntései szerint használja fel.
28.2. Nem állapítható meg a társulat felelőssége azzal a taggal szemben, akinek társulati hozzájárulás megfizetése tekintetében hátraléka van.
26.1. A társulat a gazdálkodási év lezárását követően - a vonatkozó pénzügyi és számviteli előírások szerint éves beszámolót készít.
26.3. A küldöttgyűlés a zárszámadást csak akkor veheti tárgyalás alá, ha már meghallgatta az felügyelőbizottság jelentését. Érvényesen csak akkor határozhat a zárszámadás elfogadása felől, ha az felügyelőbizottság erre nézve megfelelő ajánlást tett.
26.4. Az éves beszámolót a társulat Honlapján közzéteszi.
27.1.1. A társulat cégjegyzése akként történik, hogy társulat képviseletére a (2) bekezdésben meghatározott jogosultak a társulat géppel, vagy kézzel előírt, előnyomott vagy előnyomtatott nevéhez saját aláírásukat csatolják.
27.2. A társulat intéző bizottságának elnöke ezen Alapszabály módosítás elfogadását követően 30 napon belül a …………………………… bíróságtól kéri a közhasznú szervezetekről szóló 1997. évi CLVI. törvény szerint a közhasznú /kiemelten közhasznú szervezetként történő minősítését.
27.3. A társulat felett a törvényességi felügyeletet a cégbíróság látja el.
27.4. A társulat közfeladatainak ellátása feletti szakmai felügyeletet a mezőgazdasági vízgazdálkodásért felelős miniszter látja el.
27.5.Érdekképviseleti tagság
27.5.1. A Társulat tagja a Vízgazdálkodási Társulatok Országos Szövetségének.
27.5.2. A Szövetségben a társulatot az intéző bizottság elnöke vagy az általa megbízott személy és az igazgató képviseli.
28. A módosításokkal egységbe foglalt jelen Alapszabály a 2009. évi CXLIV. törvény 62. § (1) a) pontja szerint készült és a Szentlőrinc térsége Vizitársulat..Társulat 2010.. május 20. napján megtartott küldöttgyűlése 11/2010 (2010.05.20)KGY számú határozatával fogadta el és 2010.05.20.-val lép hatályba.
- 1. számú melléklet: Társulati működési területét feltüntető helyszínrajz
Egységes szerkezetbe foglalás kelte: Szentlőrinc,2010. 05.20
Kijavítás kelte a Baranya Megyei Bíróság mint Cégbíróság.
Cg.02-16-000026/70 számú végzése alapján: Szentlőrinc, 2010.10.11.
IB. elnök
Ellenjegyzem Szentlőrincen 2010. 10. 11:
Az ellenjegyzés az alapszabály egészére vonatkozik.
A héten 78516
Múlt héten 114937
A hónapban 442507
2010/07/20 óta: 50763224